Сакстар
Сакстар - 3-4-кылымда уруу союзуна бириккен герман урууларынын тобу.
 
Алгачкы орто кылымда Сакстар түндүк Германия аймагын (Рейнден чыгышка, Эльбадан батышка карай) ээлеп, 5-кылымдын ортосу - 6-кылымдын 1-жарымында алардын бир бөлүгү Британияга ооп отурукташкан.
 
Сакстарда королдук бийлик болгон эмес. Улуу Карлдын саксон согуштарынан (772-804) соң Сакстарды франктар каратып, Саксония Франк королдугунун составына кийрилген; Сакстар зордоо жолу менен феод, мамилеге өтө баштаган.
 
843-ж. Сакстар Чыгыш Франк королдугуна өтүп, 9-кылымдын аягында Сакс герцогдугу түзүлгөн.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Германия тарыхы